
Kindralleitnant Andrus Merilo



Eesti sõjamuuseumi rändnäituse transport 2027. aastal

Eesti sõjaajaloo pärandi tutvustamine ja populariseerimine eesmärgiga suurendada kaitsetahet ja hoida ühiskonna turvatunnet on üks Eesti Sõjamuuseumi – kindral Laidoneri muuseumi prioriteete. 

Alates 2024. aastast liigub mööda Eestit ringi merekonteinerisse paigutatud Eesti sõjaajalugu tutvustav rändnäitus, pakkudes muuseumielamust erinevate piirkondade elanikele ja olles osa ankursündmuste (näiteks maakaitsepäeva) tähistamisest. Tasuta näitus on pakkunud külastajatele Eesti eri paigus elavat huvi (sh lapsed, kooliõpilased ja noored), iga-aastaseks külastajate arvuks hindame üle 30 000 inimese. Seega on kolme aasta jooksul külastanud rändnäitust umbes 100 000 inimest, kellest suure osa moodustavad noored. 

Aastatel 2024 - 2026 on rändnäituse transporti aidanud korraldada Kaitsevägi ja loodame meeldiva koostöö jätkumist ka uuel aastal. Rändnäitus paikneb merekonteineris, mille tühikaal on 2300kg ja millele lisandub umbes 1000kg ekspositsiooni kaalu. Konteineri mõõdud: pikkus 6,03m; laius 2,35m; kõrgus 2,39m.

2027. aastal oleme kavandanud rändnäitusele järgmise liikumistee ja graafiku. Kavandatud asukohad ja kuupäevad on esialgsed, sõltuvalt kohalike omavalitsuste võimekusest ja huvist rändnäitust vastu võtta ning toimuda võivatest märgilistest sündmustest, mis võivad nõuda muudatusi koostatud plaanis. Kõik võimalikud muudatused kooskõlastatakse Kaitseväega piisava etteteatamisajaga. 

	Kuupäev
	Alguspunkt
	Viibimise aeg
	Sihtkoht

	15.02.2027
	Viimsi
	23.02.2027
	Tallinn (KRA)

	23.02.2027
	Tallinn (KRA)
	24.02.2027
	Tallinn (Vabaduse väljak)

	25.02.2027
	Tallinn (Vabaduse väljak)
	11.03.2027
	Türi

	11.02.2027
	Türi
	25.03.2027
	Karksi-Nuia

	25.03.2027
	Karksi-Nuia
	08.04.2027
	Põltsamaa

	08.04.2027
	Põltsamaa
	22.04.2027
	Elva

	22.04.2027
	Elva
	06.05.2027
	Räpina

	06.05.2027
	Räpina
	27.05.2027
	Kanepi

	27.05.2027
	Kanepi
	21.06.2027
	Otepää

	21.06.2027
	Otepää
	05.07.2027
	Põlva

	05.07.2027
	Põlva
	20.07.2027
	Antsla

	20.07.2027
	Antsla
	13.08.2027
	Värska / Obinitsa

	13.08.2027
	Värska / Obinitsa
	27.08.2027
	Valga

	27.08.2027
	Valga
	10.09.2027
	Aegviidu

	10.09.2027
	Aegviidu
	25.09.2027
	Kuusalu

	25.09.2027
	Kuusalu
	10.10.2027
	Raasiku

	10.10.2027
	Raasiku
	 
	Viimsi



Sõjamuuseum peab oluliseks Eesti sõjaajaloo tutvustamist kaitseväelastele ja ajateenijatele. Seega täiendav koostöökoht oleks rändnäituse eksponeerimine erinevates kaitseväe linnakutes ja kaitseväe sündmustel, ehk vajadusel oleme valmis esialgset ajakava muutma, välja arvatud „ankursündmused“, ehk näituse tutvustamine Kaitseressursside Ametis veebruari alguses, seejärel Vabariigi aastapäeva tähistamine Tallinnas ja Võidupüha tähistamine Põlvas. 

Sõjamuuseum palub Kaitseväe abi rändnäituse transpordi korraldamisel ülaltoodud marsruudil (konteineri treilerile peale- ja mahalaadimine, transport asukohtade vahel). See pakub võimalust praktilisteks õppusteks erinevates olukordades, suurendab Kaitseministeeriumi valitsemisala organisatsioonide omavahelist koostööd ja panustab kokkuvõtvalt kaitsetahte suurendamisesse. 

Juhul, kui juba hetkel on teada, et mõnes ajaaknas ei ole kindlasti võimalik transporti korraldada, palun sellest juba praegu teada anda.

Samuti palume Teil määrata Kaitseväe poolne kontaktisik, kellega sõjamuuseumi meeskond (strateegianõunik Patrick Rang, patrick.rang@esm.ee ja teadur Siim Õismaa, siim.oismaa@esm.ee) saab täpsed detailid iga tõste osas kokku leppida. 




(allkirjastatud digitaalselt)

Hellar Lill
Direktor

